Title: FINANČNÁ ZMLUVA PRE IMPELMENTÁCIU PROJEKTOV PHARE PROSTREDNÍCTOM IMPLEMENTAČNÝCH AGENTÚR
Author: PC3
Last saved by: agenda0
Company: EWC

FINANČNÁ ZMLUVA PRE REALIZÁCIU PROJEKTOV PHARE PROSTREDNÍCTOM IMPLEMENTAČNÝCH AGENTÚR

Financovanie:				Finančné memorandum PHARE

Číslo a názov programu:

Číslo a názov projektu:

Legálne časové obdobie pre uzatváranie zmlúv/kontaktov:

Legálne časové obdobie pre vyplácanie finančných prostriedkov:

Zmluvné strany:		Ministerstvo financií Slovenskej republiky
				zastúpené p. Viliamom Vaškovičom (NAO),

National Authorising Officer – Národný splnomocnenec pre PHARE

				Názov IA (Implementačnej agentúry)
	zastúpená  meno PAO (PAO),

Programme Authorising Officer – Splnomocnenec pre program (konkrétny program v rámci PHARE)

	spolu ďalej uvádzaní len ako „príjemca“;

	a

Komisia Európskych spoločenstiev (strana tejto zmluvy prostredníctvom schválenia)

Vzhľadom na to, že Vláda Slovenskej republiky sa dňa 10. decembra 1998 zmluvne dohodla na zriadení Národného fondu, ktorý by riadil celkovú decentralizovanú realizáciu programu Phare v Slovenskej republike;

Vzhľadom na to, že časť programov budú riadiť osobitné Implementačné agentúry (IA), ktoré vybral a určil Národný fond, schválila Komisia a ktoré boli stanovené vo Finančnom memorande;

Preto

Sa strany dohodli na nasledovnom:

Článok 1
Impelentačná agentúra a Splnomocnenec pre program

§1
Účelom tejto Zmluvy je zostavenie implementačných/realizačných postupov pre riadenie projektu „číslo a názov programu“ prostredníctvom „názov IA“ (ako Impelmentačnej agentúry) stanovenej vo Finančnom memorande „číslo programu“ v rámci programu „názov programu“.

§2
Národný splnomocnenec pre PHARE ustanovil po konzultáciách s Národným koordinátorom zahraničnej pomoci Splnomocnenca pre program (PAO) pre Implementačnú agentúru dňa 22. Decembra 1998. PAO môže delegovať svoje právomoci na maximálne dvoch ďalších zástupcov, ale on sám zostáva  v konečnom dôsledku zodpovedný za všetky právomoci, ktoré delegoval na svojich zástupcov.

Článok 2
Právomoci PAO

§1
PAO je zodpovedný za činnosť Implementačnej agentúry, a najmä za správne administratívne, finančné a odborné riadenie projektu, ktorý bude realizovať/implementovať Implementačná agentúra, vrátane postupov verejných súťaží a uzatvárania zmlúv, ako aj monitorovania realizácie/implementácie projektu.

§2
PAO je zodpovedný za výber projektov, obstarávanie a ďalšie finančné, administratívne a odborné riadenie projektu (projektov) stanoveného (stanovených) vo Finančnom memorande. Projekt(y) sa bude realizovať v súlade s touto Zmluvou a Finančným memorandom. Realizácia bude rovnako postupovať podľa pravidiel stanovených v Manuáli decentralizovaného implementačného systému (DIS) a podľa iných inštrukcií vydaných Komisiou. Nedodržiavania uvedených pravidiel a inštrukcií, tejto Zmluvy alebo Finančného memoranda môže viesť k vráteniu finančných prostriedkov späť Komisii.

§3
PAO-vi názov IA bude na zodpovedajúcom rezortnom ministerstve pomáhať pri odbornom riadení projektov Samostatný programový zástupca (SPO).

Senior Programme Officer

Článok 3
Administratívne, finančné a odborné vedenie

§1
Administratívne a finančné riadenie zahŕňa proces verejných súťaží, uzatvárania zmlúv, účtovania, platieb a finančných výkazov ako aj predkladanie dokumentov na schválenie Komisiou.

§2
Odborné riadenie  v rámci právomocí Samostatného programového zástupcu (SPO) zahŕňa odbornú realizáciu vrátane akejkoľvek zodpovedajúcej podpory postupu, vrátane monitorovania a realizácie, poskytovania štvrťročných aktualizácií a správ o programoch, overovania a schvaľovania faktúr predložených na zaplatenie.

§3
PAO je zodpovedný za realizáciu projektov a ich dovedenie do úspešného konca a zorganizuje vlastnými prostriedkami vykonanie akejkoľvek práce alebo pridelenia, v rámci ktorých kontraktor (zmluvná strana) nesplnil svoj záväzok.

Článok 4
Výber projektov

Vo Finančnom memorande budú stanovené projekty, ktoré môžu byť z programu financované.

Článok 5
Obstarávanie

§1
Obstarávanie sa uskutočňuje v súlade s Manuálom DIS, ktorý zabezpečuje voľný prístup, spravodlivú súťaž a transparentnosť, ako to stanovuje Článok IX Finančného nariadenia aplikovateľného na všeobecný rozpočet Európskych spoločenstiev, Nariadenie o Phare a zodpovedajúce Finančné memorandum.

§2
Komisia môže od prípadu k prípadu schváliť výnimku z používania štandardných pravidiel Phare, ak sa to predpokladá vo Finančnom nariadení a Nariadení o Phare.

§3
PAO zabezpečí, aby sa pri činnostiach Implementačnej agentúry rešpektovali zodpovedajúce pravidlá a postupy (vrátane zaznamenávania údajov o obstarávaní do systému Perseus). Zmluvy, prostredníctvom ktorých sa realizujú projekty, spadajú do právomocí PAO, ktorý zmluvy podpisuje.

Článok 6
Prevod finančných prostriedkov z Národného fondu

§1
Prevody finančných prostriedkov Implementačnej agentúre – názov IA sa uskutočňujú na základe prognóz obehu hotovosti, ktoré sledujú realizáciu zodpovedajúcich pridelení/naviazaní finančných prostriedkov (commitments). 

§2
Každá žiadosť, ktorú potvrdí a schváli PAO, bude doložená nasledujúcimi informáciami:

(i)	zoznam podpísaných zmlúv schválených Komisiou a/alebo v prípade finančných schém zoznam pridelených/naviazaných finančných prostriedkov (commitments);

(ii)	prognózy požiadaviek na obeh hotovosti, ktoré sa zakladajú na vyššie uvedených podpísaných zmluvách a/alebo finančných schémach na obdobie „n+1“;

(iii)	 finančné výkazy predstavujúce platby za obdobie n-1 (všetky obdobia, ktoré predchádzajú aktuálnemu obdobiu „n“) a vzniknuté úroky; výkazy budú rovnako obsahovať najnovšie bankové referencie (zosúladenie účtov) a bankové výpisy;

(iv)	správy o vývoji projektov stanovené v článku 10;

(v)	finančný stav zo systému Perseus.

Článok 7
Monitorovanie

§1
Monitorovanie uplatňuje pravidlá v Manuáli DIS a ďalšie nariadenia vydané Komisiou a oznámené Implementačnej agentúre Národným fondom. Do monitorovania sú priamo zahrnutí aj koneční príjemcovia pomoci.

§2
Implementačná agentúra poskytne Spoločnému monitorovaciemu výboru všetky zodpovedajúce informácie, ktoré by mohol požadovať. PAO sa zúčastňuje na Monitorovacom podvýbore, ktorý sa zaoberá projektmi alebo podprojektmi (tam, kde je to vhodné) spravovanými Impelemntačnou agentúrou.

Článok 8
Prerozdelenie finančných prostriedkov

Prerozdelenie finančných prostriedkov sa môže uskutočniť v súlade s ustanoveniami definovanými v Memorande o porozumení o Národnom fonde, ktoré uzavreli Vláda Slovenskej republiky a Európska komisia dňa 10. decembra 1998.

Článok 9
Platby

§1
Platby prebehnú smerom k zmluvným stranám (kontraktorom) po dôslednom overení súladu faktúr so zmluvou, ktorej sa týkajú a v súlade s Manuálom DIS a národnými pravidlami. Tieto platby sa okamžite zaznamenajú do systému Perseus.

§2
IA vykoná platby len v rámci podpísanej zmluvy schválenej Komisiou v súlade s Manuálom DIS.

Článok 10
Správy

§1
Implementačná agentúra v súlade s Manuálom DIS poskytne všetky potrebné informácie a vedie prevádzkyschopný systém odborných a finančných výkazov/správ (Perseus) pre všetky finančné prostriedky Phare.

§2
Impelmentačná agentúra zostavuje naviac podľa článku 6 §3 (iv) správy o finančnom stave projektov alebo podprojektov (tam, kde je to vhodné), o pláne nastávajúcich verejných súťaží (tendrov), uskutočnených vyhodnoteniach verejných súťaží a udelených zmluvách, o tom , ako sa projekty alebo podprojekty (tam, kde je to vhodné) realizujú, o vyskytujúcich sa problémoch (ak nejaké sú), perspektívach do budúcnosti a o iných dôležitých informáciách, či už sú finančné alebo odborné (technické), ktoré požaduje Národný fond. Impelementačná agentúra ďalej zostavuje štvrťročné správy o vyššie uvedených záležitostiach, ak to tak požaduje Komisia alebo Národný fond pre úplnosť spravodajstva požadovaného v článku 6.

Článok 11
Publicita

PAO je zodpovedný za zabezpečenie toho, aby sa podnikli opatrenia, ktoré zabezpečia vhodnú publicitu a informovanosť o všetkých činnostiach riadených Implementačnou agentúrou podľa Finančného memoranda a iných smerníc vydaných Komisiou.

Článok 12
Pracovníci

Príjemca pomoci zabezpečí na svoje vlastné náklady, aby boli k dispozícii potrebné ľudské zdroje pre včasné a správne vykonanie úloh, ktorými je poverená Impelmentačná agentúra.

Článok 13
Miesto, vybavenie

Príjemca pomoci zabezpečí pre Implementačnú agentúru potrebné priestory, zariadenie kancelárií a iné vybavenie.

Článok 14
Prevádzkové náklady Implementačnej agentúry

Prevádzkové náklady programu sa budú financovať v súlade s opatreniami Manuálu DIS.

Článok 15
Bankové účty

§1
Názov IA zrealizuje platby zo svojho podúčtu, ktorý má otvorený v centrálnej banke alebo z bankového účtu, za ktorý sa zaručila vláda v súlade s článkom 13 memoranda o porozumení o zriadení Národného fondu.

§2
Suma vytvorených úrokov na bankových účtoch sa oznamuje Národnému fondu zakaždým, keď IA uskutočňuje transfer žiadosti o finančné prostriedky a na konci projektu. Ak o tom rozhodne Komisia na základe návrhu od NAO, môžu sa úroky znovu investovať do projektu alebo podprojektu (tam, kde je to vhodné).

§3
Bankový účet prevádzkuje na základe systému dvojitého podpisu, ktorý si vyžaduje podpis od Splnomocnenca za program (PAO) a od hlavného účtovníka (SAO).

§4
Implementačná agentúra poskytne Národnému fondu všetky zodpovedajúce informácie o účtoch. Zodpovedajúce informácie obsahujú názov a adresu banky, číslo účtu, mená majiteľov/splnomocnené osoby účtu,  úrokové sadzby a ďalšie informácie, ktoré Komisia považuje za zodpovedajúce.

Článok 16
Účtovníctvo a kontroly

§1
Implementačná agentúra účtuje v systéme podvojného účtovníctva alebo  v systéme analytického účtovania, ktoré sa vzťahujú na všetky zmluvné a iné finančné operácie prináležiace projektu uvedenému v článku 1. Systém účtovania má zodpovedajúce záznamy o všetkých platbách, ktoré sú označené pod príslušným číslom programu, podprogramu, projektu, podprojektu (tam, kde je to vhodné) a zmluvy.

§2
Účty a operácia všetkých zodpovedajúcich implementačných štruktúr môže v pravidelných intervaloch kontrolovať vonkajší kontrolór, s ktorým Komisia uzavrie zmluvu, ak to dovoľujú právomoci Komisie a Európskeho dvora audítorov, ako sa to uvádza vo Všeobecných podmienkach týkajúcich sa Finančného memoranda, ktoré tvorí prílohu Rámcovej zmluvy uzavretej medzi Vládou Slovenskej republiky a komisiou dňa 10. mája 1994.

§3
Písomné záznamy celkového finančného riadenia, priebehu verejných súťaží a uzatvárania zmlúv sa uschováva počas obdobia piatich rokov po uzavretí programu.

§4
Existuje jasné rozdelenie úloh medzi PAO a úradníkom, ktorý má na starosti účtovníctvo. Tieto funkcie nesmie vykonávať ten istý úradník. 

Článok 17
Urovnanie sporov

§1
Akákoľvek otázka medzi príjemcom pomoci a Komisiou týkajúca sa vykonávania alebo interpretácie tejto Zmluvy bude predmetom konzultácie medzi príjemcom pomoci a Komisiou a povedie , ak to bude nevyhnutné, k zmene Zmluvy.

§2
Ak dôjde k porušeniu vykonávania akéhokoľvek záväzku stanoveného v tejto Zmluve alebo zodpovedajúcich inštrukciách a ak sa v stanovenom čase neuskutočnia dostatočné opravné opatrenia, môže Komisia po konzultáciách s príjemcom pomoci pozastaviť financovanie príslušného projektu alebo podprojektu (tam, kde je to vhodné) a žiadať vrátenie finančných prostriedkov z programu Phare.

§3
Ak konzultácie nevedú k priateľskému urovnaniu sporu, môžu sa príjemca pomoci a Komisia obrátiť na arbitráž (rozhodcovské konanie), ako to stanovuje Príloha B Všeobecných podmienok týkajúcich sa Finančného memoranda, ktoré tvorí prílohu Rámcovej zmluvy uzavretej medzi Vládou Slovenskej republiky a Komisiou dňa 10.mája 1994.

Článok 18
Záverečné ustanovenia

Túto Zmluvu možno zmeniť len písomne so spoločným súhlasom zmluvných strán.

Táto Zmluva vstúpi do platnosti v deň jej podpísania všetkými zmluvnými stranami a zostáva v platnosti až do konečného uzavretia programu uvedeného v článku 1.

Prílohy
1)	Finančné memorandum „číslo programu“, ktoré dňa 10. decembra 1998 uzavreli Vláda Slovenskej republiky a Komisia,

tvoria neoddeliteľnú časť tejto Zmluvy.

V Bratislave	 						V______________________

Dňa _______________________				Dňa____________________

Za Ministerstvo financií 					Za Európsku Komisiu
Slovenskej republiky

Viliam Vaškovič
štátny tajomník
Národný splnomocnec pre Phare